নন্টে ফন্টে (চলচ্চিত্র)
নন্টে ফন্টে ২০২৩ সালের নারায়ণ দেবনাথের নন্টে ফন্টে কমিকের কাহিনি অবলম্বনে অনির্বাণ চক্রবর্তীর পরিচালনায় একটি হাস্যরসাত্মক নাট্য চলচ্চিত্র। চিত্রনাট্য ও সংলাপ লিখেছেন অম্লান মজুমদার। সংগীত পরিচালনা করেছেন অনুপম রায়। সিনেমাটোগ্রাফার আয়ুব আলী খান। সমর হালদারের শিল্প নির্দেশনায়, জালান ইন্টারন্যাশনাল ফিল্মসের প্রযোজনায় মুক্তি পাবে নন্টে-ফন্টে। গণমাধ্যম প্রচারের দায়িত্বে রানা বসু ঠাকুর। প্রধান ভূমিকায় আছেন পরাণ বন্দ্যোপাধ্যায়, অম্লান মজুমদার, শুভাশিষ মুখোপাধ্যায়, সুমিত সমাদ্দার। এটি ১৯ মে মুক্তি পায়।